Ego Gaucherus de Joviniaco, dominus Venisiaci, notum facio presentibus et futuris, quod pro pace et compositione et quitatione usuarii quod ego et uxor mea A., et filius ejus E. de Brena, et homines de Seant habebamus in nemore fratrum Pontiniaci quod vocatur nemus S. Stephani, et pro omnibus aliis articulis qui conscripti sunt in carta sigillis nostris consignata servandis, manutenendis et domui Pontiniaci firmiter garantizandis, accepi a venerabili abbate Pontiniaci, Johanne, et a fratribus ejusdem domus CCLX libras pruvin.; ego quoque, A., domina Venesiaci, pro eisdem causis recepi XXX libras pruvin.; ego, autem, Erardus de Brena, CCCCLX libras, anno Gratie Mº CCº XIº.